Mulle nii meeldib see "JEIII!!!!!!!!!!" komm eelmisel postitusel.  Et ma sain eile õhtul emaili:     Ma näen et sa püüad ja ma tahan et sa armastaks, aga ma tean et sa ei mõtle mulle.   Praegu ei ole õige aeg, äkki mõne aja pärast.   Sa tegid  laupäeval midagi mida ma ei tohtinud teada, midagi mis sind minust eemale tõukas.   Olgu see aeg Joonasega sul lõbus. Tea et ma ei kao kuskile.     Ootama jäädes,   Karl.   Mulle ei meeldi, kui mind süüdistatakse asjades, mida ma pole teinud!  Võtsin läpaka kätte ja läksin Joonase ukse taha. Näitasin Joonasele emaili. Ta küsis midagi, ei saanud aru,  miks ma talle seda näitan. Kas ma mainisin, et ma olin   jälle   joonud?    Ma panin läpaka esikus mingi asja peale ja jäin Joonase siniseid silmi imetlema. Ta küsis mult midagi, aga ma ei reageerinud. Ma tundsin, kuidas mu süda peksab ja vudinad läksid läbi terve keha. Ta läks ja pani ukse kinni. Ma astusin sammu tema poole. Ta pööras ümber ja  me suudlesime, pikalt. See oli maagiline, kindlasti üks parimaid suudlemisi üle pika aja. Kui lõpuks peatusime, oli juba palju minuteid möödunud. Me läksime diivanile, ta pakkus midagi juua, ma ei tahtnud, tahtsin ainult jätkata. Veel palju pikki suudlusi, kuni saime üheks.    Ärkasin Joonase voodis, õnnelikumalt ja muretumalt, kui üle pika aja. Ta jättis mulle kirja, et läks tööle ja ei tahtnud mind äratada. Vaatasin natuke ringi ta korteris, leidsin kurikuulsa silmapliiatsi, panin riide ja  hakkasin minema. Ukse juures avastasin oma tühja akuga läpaka, võtsin selle kätte ja läksin oma korterisse.